ທີ່ເປັນ ພະນັກງານ-ລັດຖະກອນ, ທະຫານ, ຕໍາຫຼວດ, ຜູ້ໃຊ້ແຮງງານ ແລະ ຜູ້ອອກແຮງງານໃນຫົວໜ່ວຍວິສາຫະກິດ ລວມເຖິງຜູ້ປະກອບອາ ຊີບສ່ວນບຸກຄົນ ແລະ ປະຊາຊົນທົ່ວໄປ. ດັ່ງນັ້ນມາຮອດວັນທີ 07/12/2017 ກອງທຶນປະກັນສັງຄົມແຫ່ງຊາດ (ກປຊ) ຮ່ວມກັບ ສູນບໍລິການ ກອງທຶນປະກັນສັງຄົມ (ສກປສ) ນະຄອນຫຼວງ ຈຶ່ງໄດ້ປະສານສົມທົບກັບ ຫ້ອງການ ແຮງງານ ແລະ ສະຫວັດດີການສັງຄົມ ເມືອງສີສັດຕະ ນາກ ເພື່ອມອບອຸປະກອນບັນທຶກຂໍ້ມູນ (USB) ເຂົ້າໃນການໂຄສະນາວຽກງານປະກັນສັງຄົມຢ່າງເປັນປົກກະຕິ ຢູ່ບັນດາບ້ານທີ່ຂື້ນກັບເມືອງ ດັ່ງກ່າວ ໃນຮູບແບບການເປີດສະປ໋ອດໂຄສະນາຜ່ານທາງລະບົບເຄື່ອງຂະຫຍາຍສຽງ ຫຼື ໂທລະໂຄ່ງ ໃນຈໍານວນທັງໝົດ 37ບ້ານ. ຕາງໜ້າ ມອບໂດຍ ທ່ານ ຄໍາແກ້ວ ຈັນທະວົງ ຫົວໜ້າ ສກປສ ນະຄອນຫຼວງ ແລະ ກ່າວຮັບໂດຍ ທ່ານ ກາລະເກດ ກິ່ງສະດາ ຫົວໜ້າຫ້ອງການ ຮສສ ເມືອງສີສັດຕະນາກ ຊຶ່ງທ່ານກໍ່ໄດ້ໃຫ້ຄວາມສໍາຄັນຕໍ່ກັບວຽກງານດັ່ງກ່າວ, ທ່ານກ່າວວ່າ: ຫ້ອງການ ຮສສ ເມືອງພວກເຮົາ ພ້ອມທີ່ຈະໃຫ້ ການຮ່ວມມືກ່ຽວກັບທຸກວຽກງານທີ່ເປັນແນວທາງນະໂຍບາຍຂອງພັກ-ລັດຖະບານ ເວົ້າລວມ ເວົ້າສະເພາະ ກໍ່ຄື ວຽກງານປະກັນສັງຄົມ ທີ່ປັດຈຸ ບັນສັງຄົມໃຫ້ຄວາມສົນໃຈຫຼາຍ ໂດຍສະເພາະແມ່ນ ການເຂົ້າເປັນສະມາຊິກໃນລະບົບສະໝັກໃຈ ເນື່ອງຈາກໄດ້ຮັບການຄຸ້ມຄອງຫຼາຍປະເພດ ການອຸດໜູນ.